ΑΝΟΙΧΤΟ ΚΑΛΕΣΜΑ ΦΩΤΟΓΡΑΦΩΝ

H ANIMART (σχολείο - φόρουμ - φεστιβάλ) θα πραγματοποιηθεί φέτος στην Ύδρα από 22 έως 31 Ιουλίου 2019 υπό την αιγίδα του Δήμου Ύδρας και σε συνεργασία με τα Εργαστήρια Τέχνης και Λόγου της Κοινωφελούς Επιχείρησης Δήμου Ύδρας.

Με την υποστήριξη του Φωτογραφικού Κέντρου Θεσσαλονίκης, καλεί τους δημιουργικούς φωτογράφους που θα ήθελαν να λάβουν μέρος στις δράσεις, με επίκεντρο την Ύδρα, από 24 – 28 Ιουλίου 2019, να δηλώσουν συμμετοχή στο

info@animartgreece.eu

Την επιμέλεια των φωτογραφικών εκδηλώσεων έχει ο Βασίλης Καρκατσέλης.

Το πρόγραμμα των δράσεων περιλαμβάνει εκθέσεις, εργαστήρια, διαλέξεις, συζητήσεις και επιτόπιες φωτογραφικές καταγραφές της Ύδρας.

Επιλογή φωτογραφιών από τις επιτόπιες καταγραφές θα αποτελέσουν το περιεχόμενο μιας σχετικής έκθεσης που θα υλοποιηθεί μέσα στο 2019 και θα ταξιδέψει στην Ελλάδα και το εξωτερικό, ενώ η ψηφιακή εκδοχή της θα αναρτηθεί στον ιστοχώρο της ANIMART (www.animartgreece.eu)

Προσφέρεται δωρεάν διαμονή στους κοιτώνες της Ακαδημίας Εμπορικού Ναυτικού Ύδρας (ομαδική διαμονή, κοινά μπάνια, τουαλέτες)

Πληροφορίες: 6944227740

Η Ομάδα ANIMART 2019